El 22 d'octubre de 2019 s'ha signat l'Acord entre l'Agència Catalana de Turisme i el Centre d'Estudis d'Opinió per a l'encàrrec de gestió de la realització d'una onada del Baròmetre de satisfacció dels turistes de Catalunya i un de l'Estudi de la marca turística Catalunya en termes d'equitat de marca.
D'acord, amb l'article 10 de la Llei 26/2010, del 3 d'agost, de règim jurídic i de procediment de les administracions públiques catalanes i l'article 11 de la Llei 40/2015, d'1 d'octubre, de règim jurídic del sector públic, l'encàrrec de gestió s'ha de publicar íntegrament en el Diari Oficial de la Generalitat de Catalunya per assolir la seva eficàcia.
Fer públic l'Acord entre l'Agència Catalana de Turisme i el Centre d'Estudis d'Opinió per a l'encàrrec de gestió de la realització d'una onada del Baròmetre de satisfacció dels turistes de Catalunya i un de l'Estudi de la marca turística Catalunya en termes d'equitat de marca.
entre l'Agència Catalana de Turisme i el Centre d'Estudis d'Opinió, mitjançant el qual es formalitza un encàrrec de gestió per a la realització d'una onada del Baròmetre de satisfacció dels turistes de Catalunya i una de l'Estudi de la marca turística Catalunya en termes d'equitat de marca
D'una part, el senyor David Font i Simon, en la seva qualitat de director de l'Agència Catalana de Turisme (en endavant, ACT), ens públic de la Generalitat de Catalunya regulat per la Llei 15/2007, de 5 de desembre (DOGC núm. 5030 de 17.12.2007) i pel Decret 192/2009 de 9 de desembre, que aprova els seus estatuts (DOGC núm. 5524 de 11.12.2009), amb domicili social a Passeig de Gràcia, 105, 3a. planta de 08008-Barcelona i NIF núm. S 0800470 G.
Jordi Argelaguet i Argemí, en qualitat de director del Centre d'Estudis d'Opinió (en endavant, CEO), organisme autònom administratiu, amb NIF Q 0801493 H, que fou nomenat mitjançant el Decret 242/2011, d'1 de febrer, publicat al DOGC núm. 5810, de 3.2.2011, i que actua en nom i representació del Centre, en virtut del que disposa l'article 7.4 de la Llei 6/2007, de 17 de juliol, del Centre d'Estudis d'Opinió.
Ambdues parts es reconeixen la capacitat necessària per formalitzar aquest acord i
Primer – Que l'Agència Catalana de Turisme preveu la realització de dues enquestes:
Baròmetre de satisfacció dels turistes de Catalunya durant l'any 2020
Estudi de la marca turística Catalunya en termes d'equitat de marca, any 2020
Segon - El Centre d'Estudis d'Opinió és l'organisme de la Generalitat de Catalunya especialitzat en l'elaboració d'estudis d'opinió.
Les funcions del CEO són les que preveu l'article 3 de la Llei 3/2007, del 17 de juliol, del Centre d'Estudis d'Opinió (en endavant, LCEO).
Una d'aquestes funcions és la de prestar assessorament amb relació als criteris tècnics que cal seguir a l'hora de dissenyar i desenvolupar estudis d'opinió de la Generalitat.
Per dur a terme les funcions assignades el CEO disposa d'un equip de persones especialitzades en el disseny d'enquestes, i en el seguiment i el control dels treballs de camp.
Tercer – L'ACT i el CEO han col·laborat anteriorment en la realització dels treballs de camp de diverses onades del Baròmetre de satisfacció dels turistes que viatgen a Catalunya i en el treball de camp d'un estudi de la marca turística Catalunya.
Quart – L'ACT no disposa de personal tècnic especialitzat en el disseny d'enquestes ni en el seguiment i control dels treballs de recollida de les dades, per aquesta raó precisa encarregar al CEO el disseny de les dues enquestes abans referides, així com el suport i assessorament en tot allò que sigui necessari per a l'obtenció de les dades amb els estàndards de qualitat que aplica a les enquestes pròpies.
Cinquè – L'article 10 de la Llei 26/2010, del 3 d'agost, de règim jurídic i de procediment de les administracions públiques de Catalunya, i l'11 de la Llei 40/2015, d'1 d'octubre, de règim jurídic del sector públic preveuen que la realització d'activitats de caràcter material, tècnic o de serveis de la competència dels òrgans administratius, els organismes o les entitats públiques, pot ésser encarregada a altres òrgans, organismes o entitats públiques de la mateixa administració o d'una altra de diferent per raons d'eficàcia o quan no es posseeixin els mitjans tècnics idonis per exercir-les.
En virtut del que s'ha exposat les parts subscriuen aquest acord que es regirà per les següents
L'objecte d'aquest encàrrec és el suport i l'assessorament per a l'elaboració de l'onada que s'ha de realitzar l'any 2020 del Baròmetre de satisfacció dels turistes que viatgen a Catalunya i l'estudi de la marca turística Catalunya en termes d'equitat de marca també l'any 2020.
Comprèn l'assessorament tècnic i la realització de les tasques de disseny de les enquestes, el suport per a la contractació dels treballs de camp, el suport en el seguiment i control dels treballs de camp, la depuració, si s'escau, de la matriu de dades, així com la preparació de les dades que s'han d'incorporar al Registre d'Estudis d'Opinió.
L'abast d'aquestes tasques és el que es detalla en la clàusula segona.
Aquest encàrrec no comporta la cessió de titularitat de la competència ni dels elements substantius del seu exercici.
El CEO es compromet a realitzar les següents actuacions:
a) Elaborar les fitxes tècniques de les enquestes amb la metodologia i la grandària mostral que la comissió de seguiment finalment determini.
b) Realitzar una proposta d'adaptació dels qüestionaris aportats per l'ACT a les metodologies que la comissió de seguiment finalment determini.
Les versions finals d'aquests qüestionaris tindran una durada adequada a la metodologia o metodologies escollides.
c) Elaborar una proposta dels documents de condicions o plecs de clàusules i de prescripcions tècniques, si s'escau, per a la contractació dels treballs de camp de les enquestes en els termes que preveu l'Acord marc de serveis per a la realització d'estudis d'opinió d'interès de la Generalitat de Catalunya.
d) Emetre els informes preceptius de visiplau que preveu l'article 19.4 de l'LCEO en base a les fitxes tècniques i als documents de condicions o plecs de prescripcions tècniques definitius.
e) Donar suport a l'ACT en el seguiment dels contractes per a la realització dels treballs de camp de les enquestes, així com exercir, per part d'alguna o algunes persones de l'Àrea d'Enquestes, Estudis i Treballs del CEO, les funcions de responsables dels contractes sempre i quan l'ACT ho prevegi en els documents dels contractes basats en l'Acord marc i s'accepti per part de la direcció del CEO.
L'acceptació dependrà sobre tot de la disponibilitat del personal del Centre en el moment que s'hagin de dur a terme els treballs i de les condicions o prescripcions definitives.
f) Revisar i depurar les matrius de dades finals dissociades de les enquestes.
g) Preparar els fitxers de resultats segons preveu el Decret 14/2010, de 9 de febrer, d'organització i funcionament del Centre d'Estudis d'Opinió i del Registre d'Estudis d'Opinió.
En concret, per a cadascuna de les enquestes:
Taules estadístiques dels resultats: que inclouran com a mínim les taules de freqüències i els encreuaments per sexe i edat.
h) Incorporar les enquestes al Registre d'Estudis d'Opinió en el termini previst a l'article 22.4 de la LCEO per a les promogudes pels departaments.
En el cas que ACT faci alguna difusió pública de l'enquesta abans d'esgotar el termini màxim previst en l'article esmentat, en aquell moment s'incorporarà l'enquesta corresponent al Registre.
a) Fer una proposta inicial de qüestionaris.
b) Contractar els treballs de camp de les enquestes.
c) Publicar aquest acord en els termes que es preveuen en la clàusula desena.
Aquest encàrrec de gestió té naturalesa administrativa i queda fora de l'àmbit d'aplicació de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, tal com ho preveu l'article 6.3 d'aquest cos legal i atès que es tracta d'un encàrrec sense retribució per al CEO.
Es regeix per les seves clàusules, per la Llei 40/2015, d'1 d'octubre, de règim jurídic del sector públic (LRJSP), per la Llei 26/2010, del 3 d'agost, de règim jurídic i de procediment de els administracions públiques de Catalunya, per la normativa sectorial que, en aquest cas, pel que fa als estudis d'opinió i a l'activitat del CEO, componen la Llei 6/2007, del 17 de juliol, del Centre d'Estudis d'Opinió i el Decret 14/2010, de 9 de febrer, d'organització i funcionament del Centre d'Estudis d'Opinió i del Registre d'Estudis d'Opinió; així com per les normes generals de dret administratiu, els principis de bona administració i l'ordenament jurídic en general.
Seguiment i resolució de controvèrsies
Ambdues parts es comprometen a resoldre de mutu acord les incidències que puguin sorgir durant la vigència d'aquest encàrrec, relatives a la seva interpretació, resolució i efectes.
Amb la finalitat d'assolir una coordinació tècnica adequada, les parts crearan una comissió de seguiment, que vetllarà pel correcte desenvolupament tècnic de l'encàrrec.
En formaran part les persones designades pel director de l'ACT i pel director del CEO.
Qualsevol aspecte que sigui rellevant en el seguiment de les actuacions es comunicarà per escrit a l'altra part.
La comunicació es podrà fer per mitjans electrònics.
La comissió de seguiment tindrà la facultat de resoldre de mutu acord totes les incidències que puguin sorgir al llarg de la vigència de l'encàrrec.
Aquest encàrrec serà vigent des de la data de la darrera signatura electrònica realitzada fins a la finalització de les actuacions que s'hi preveuen, o com a molt tard fins al 31 de desembre de 2021.
Els termes de l'encàrrec es podran modificar en qualsevol moment durant la seva vigència per mutu acord de les parts quan resulti necessari per a la millor realització de l'objecte mitjançant la signatura de l'addenda o addendes corresponents.
Confidencialitat i protecció de dades de caràcter personal
Per a la realització de l'objecte d'aquest encàrrec no es preveu que es faci cap tractament de dades de caràcter personal que sigui responsabilitat de l'ACT ni del CEO.
En qualsevol cas, l'ACT i el CEO s'obliguen a mantenir la confidencialitat i la seguretat de les dades de caràcter personal a les quals tinguin accés com a conseqüència de la realització de l'objecte d'aquest encàrrec, d'acord amb el que estableix el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques en allò que respecta al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), la Llei orgànica 3/2018, de 15 de desembre, de protecció de dades personals i garantia dels drets digitals (LOPD) i demés normativa d'aplicació, així com a les recomanacions que formulin, si s'escau, els Delegats de protecció de dades d'ambdues entitats.
Les activitats que s'encarreguen al CEO no impliquen cap retribució ni contraprestació econòmica per al Centre.
Propietat, publicació i difusió dels treballs
Els drets d'explotació sobre el treball de camp de l'enquesta corresponen a la Generalitat de Catalunya amb caràcter exclusiu, per a l'àmbit territorial universal i per a tot el temps que transcorri fins a passar al domini públic.
Les matrius de dades dissociades i la resta de fitxers de les enquestes són propietat de l'ACT.
Tanmateix, en el termini màxim de deu mesos des de l'acabament dels treballs de camp que preveu l'article 22.4 de l'LCEO s'incorporaran els fitxers al Registre d'Estudis d'Opinió i les matrius de dades dissociades romandran al CEO en dipòsit tal com preveu l'article 10.2 del Decret 14/2010, de 9 de febrer, d'organització i funcionament del Centre d'Estudis d'Opinió i del Registre d'Estudis d'Opinió.
El règim de cessió o consulta de les matrius serà el que aplica el CEO per als seus estudis; en aquests moments aquest règim és l'accés lliure a les matrius dissociades a través del web del CEO a partir del moment en què l'enquesta s'incorpora al Registre d'Estudis d'Opinió.
L'encàrrec s'extingirà per l'expiració del termini de vigència o bé de forma anticipada en els supòsits següents:
b) Per revocació de l'encàrrec.
d) Per les causes generals establertes a la legislació vigent.
La Comissió de seguiment ha de determinar les formes de finalització de les actuacions en curs.
En compliment del que preveu l'article 11.3 a) de la LRJSP, l'ACT publicarà aquest acord en el Diari Oficial de la Generalitat de Catalunya així com en el Portal de la transparència de la Generalitat de Catalunya mitjançant el Registre de convenis de col·laboració i cooperació de la Generalitat, tal com disposa l'article 14 de la Llei 19/2014, del 29 de desembre, de transparència, accés a la informació pública i bon govern.
I perquè consti, als efectes escaients i en prova de conformitat, les dues parts signen electrònicament aquest acord a Barcelona.
El director de l'Agència Catalana de Turisme
El director del Centre d'Estudis d'Opinió